
ELŐTERJESZTÉS
a Képviselő-testület 2026. szeptember 14-i nyilvános ülésére

	Tárgy:
	Az Önkormányzat tulajdonát képező építési telkek értékesítésének elveiről szóló 16/2021. (XI.10.) önkormányzati rendelet módosítása


	Előterjesztő:
	dr. Oláh Kálmán polgármester


	Előkészítette:
	dr. Kiss Balázs Tamás aljegyző



TISZTELT KÉPVISELŐ-TESTÜLET!

Az Erdőalja utca építési munkái a végéhez közelednek, az út és a közművek műszaki átadása augusztus végén megtörtént, az elektromos hálózat végleges kialakítását a szolgáltató 2027 májusáig vállalta. Szemléltetésként az Erdőalja utca által feltárt 29 db önkormányzati tulajdonú építési telek:

Az Önkormányzat korábbi döntése szerint valamennyi telket kedvezményesen, letelepedési kötelezettség előírása mellett kívánja értékesíteni. Ennek megfelelően a jelen rendeletmódosítás elsődleges célja az építési telkek kedvezményes értékesítésre való kijelölése. 

A további módosításokat az elmúlt évek kedvezményes telekértékesítések során szerzett gyakorlati tapasztalatok és a felmerült problémák megoldása indokolja.

Kérem a Tisztelt Képviselő-testületet, hogy az előterjesztést megvitatni és az abban foglaltakat elfogadni szíveskedjen.

	
	HATÁROZATI JAVASLAT

Zánka Község Önkormányzata Képviselő-testülete az Önkormányzat tulajdonát képező építési telkek értékesítésének elveiről szóló 16/2021. (XI.10.) önkormányzati rendelet módosításáról szóló rendelet-tervezetet elfogadja és  …/2026 (…) számon önkormányzati rendeletei közé iktatja.



Zánka, 2026. szeptember 11.


	
	dr. Oláh Kálmán
polgármester






Zánka Község Önkormányzata Képviselő-testületének .../.... (...) önkormányzati rendelete
az Önkormányzat tulajdonát képező építési telkek értékesítésének elveiről szóló 16/2021. (XI.10.) önkormányzati rendelet módosításáról
(tervezet)
[1] A szabályozás célja kisgyermekes családok a településen történő letelepítése, biztosítva ezzel az állandó lakosságszám fenntartását, növekedését.
[2] Zánka Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva a következőket rendeli el:
1. §
(1) Az Önkormányzat tulajdonát képező építési telkek értékesítésének elveiről szóló 16/2021. (XI. 10.) önkormányzati rendelet 2. § (1) bekezdés a) pontja helyébe a következő rendelkezés lép:
(A telek vételárának csökkentését kérheti az az igénylő, aki;)
„a)	a megvásárolt telken a beépítésre megjelölt 4 éves határidőben családi házat épít, és”
(2) Az Önkormányzat tulajdonát képező építési telkek értékesítésének elveiről szóló 16/2021. (XI. 10.) önkormányzati rendelet 2. § (2) bekezdése helyébe a következő rendelkezés lép:
„(2) A beépítési kötelezettség a kedvezményes áron megvásárolt telek tulajdonosát (tulajdonosait) terheli, az át nem ruházható. A vételár-kedvezmény összeg erejéig az ingatlan-nyilvántartásba az önkormányzat javára jelzálogjog kerül bejegyzésre a lakóház az építésügyi hatósági eljárásokról és ellenőrzésekről szóló 281/2024. (IX. 30.) Korm. rendelet 37. §-a szerinti építésügyi hatósági használatbavételi engedély megadásától vagy a használatbavétel tudomásulvételétől számított 10. év végéig. A határidő kezdőnapját a telek tulajdonosai kötelesek az önkormányzat felé igazolni. Az önkormányzat javára a jelzálogjog biztosítására elidegenítési tilalom kerül feljegyzésre az ingatlan-nyilvántartásba”
2. §
(1) Az Önkormányzat tulajdonát képező építési telkek értékesítésének elveiről szóló 16/2021. (XI. 10.) önkormányzati rendelet 3. § (1) és (2) bekezdése helyébe a következő rendelkezések lépnek:
„(1) A vevőt beépítési kötelezettség, mint településrendezési kötelezés terheli a magyar építészetről szóló 2023. évi C. törvény 93. § (1) bekezdés a) pontja szerint, amely alapján a vevő kötelezettséget vállal arra, hogy az ingatlanra a tulajdonjog bejegyzésétől számított 4 éven belül lakóházat épít. A beépítési kötelezettség, mint településrendezési kötelezés 4 éves időtartamra bejegyzésre kerül az ingatlan-nyilvántartásba.
(2) Az önkormányzat az adásvételi szerződésben az (1) bekezdés szerinti beépítési kötelezettség biztosítására 4 éves időtartamra visszavásárlási jogot köt ki.”
(2) Az Önkormányzat tulajdonát képező építési telkek értékesítésének elveiről szóló 16/2021. (XI. 10.) önkormányzati rendelet 3. §-a a következő (4) bekezdéssel egészül ki:
„(4) Amennyiben a vevő a lakóház építését befejezi és igazolja a használatbavételi engedély rendelkezésre állását, úgy kérelmére a településrendezési kötelezés, valamint az önkormányzat visszavásárlási joga az ingatlan-nyilvántartásból törlendő. A törlési engedély kiadására a vagyonrendelet szabályai szerint a polgármester jogosult.”
3. §
(1) Az Önkormányzat tulajdonát képező építési telkek értékesítésének elveiről szóló 16/2021. (XI. 10.) önkormányzati rendelet 6/A. § (1) és (2) bekezdése helyébe a következő rendelkezések lépnek:
„(1) Amennyiben a vevő a tulajdonjoga bejegyzésétől számított 4 éven belül az ingatlanon nem kezdi meg a családi ház építését, úgy az önkormányzat választása szerint
a)	élhet a visszavásárlási jogával, amely esetben a ténylegesen megfizetett vételárat fizeti vissza vagy;
b)	követelheti a vevőtől az építési telek tárgyévben igazságügyi értékbecslő által megállapított bruttó forgalmi értékének a szerződésben %-ban biztosított mértékű vételárkedvezményének megfizetését.
(2) Amennyiben a vevő megkezdi a lakóház építését, de azt tulajdonjoga bejegyzésétől számított 4 éven belül nem fejezi be, úgy az önkormányzat választása szerint
a)	élhet a visszavásárlási jogával, amely esetben a ténylegesen megfizetett vételárat fizeti vissza, de köteles megtéríteni a vevőnek a számlával igazolt, közvetlenül a családi ház építésével összefüggésben megvalósított értéknövekedést eredményező ráfordításokat, vagy;
b)	követelheti az építési telek tárgyévben igazságügyi értékbecslő által megállapított bruttó forgalmi értékének a szerződésben %-ban biztosított mértékű vételárkedvezményének megfizetését.”
(2) Az Önkormányzat tulajdonát képező építési telkek értékesítésének elveiről szóló 16/2021. (XI. 10.) önkormányzati rendelet 6/A. §-a a következő (3) bekezdéssel egészül ki:
„(3) Amennyiben a vevő a lakóház építését befejezi és arra megkapja a használatbavételi engedélyt, azonban annak megadásától számított 10 évig állandó lakosként életvitelszerűen a lakóházat nem használja, úgy az önkormányzat követelheti az építési telek tárgyévben igazságügyi értékbecslő által megállapított bruttó forgalmi értékének a szerződésben %-ban biztosított mértékű vételárkedvezményének megfizetését.”
4. §
Az Önkormányzat tulajdonát képező építési telkek értékesítésének elveiről szóló 16/2021. (XI. 10.) önkormányzati rendelet 1. melléklete helyébe az 1. melléklet lép.
5. §
Ez a rendelet a kihirdetését követő napon lép hatályba.

Zánka, 2026. szeptember „     ”




	dr. Oláh Kálmán
polgármester
	dr. Varga Viktória
jegyző

1. melléklet az .../... . (... . ... .) önkormányzati rendelethez
„1. melléklet
Kedvezményes értékesítésre kijelölt építési telkek
	
	A
	B

	1
	Hrsz.
	m2

	2
	311/19
	1219

	3
	311/20
	937

	4
	311/21
	935

	5
	311/22
	933

	6
	311/23
	931

	7
	311/24
	929

	8
	311/25
	926

	9
	311/26
	923

	10
	311/27
	921

	11
	311/28
	918

	12
	311/29
	917

	13
	311/30
	914

	14
	311/31
	912

	15
	311/32
	910

	16
	311/33
	900

	17
	311/34
	900

	18
	311/35
	900

	19
	311/36
	900

	20
	311/37
	900

	21
	311/38
	900

	22
	311/39
	901

	23
	311/40
	900

	24
	311/41
	900

	25
	311/42
	900

	26
	311/43
	900

	27
	311/44
	900

	28
	311/45
	900

	29
	311/46
	900

	30
	311/47
	1035

HATÁSVIZSGÁLAT

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

17. § (1) A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

(2) A hatásvizsgálat során vizsgálni kell
a) a tervezett jogszabály valamennyi jelentősnek ítélt hatását, különösen
aa) társadalmi, gazdasági, költségvetési hatásait,
ab) környezeti és egészségi következményeit,
ac) adminisztratív terheket befolyásoló hatásait, valamint
b) a jogszabály megalkotásának szükségességét, a jogalkotás elmaradásának várható következményeit, és
c) a jogszabály alkalmazásához szükséges személyi, szervezeti, tárgyi és pénzügyi feltételeket”.

Az Önkormányzat tulajdonát képező építési telkek értékesítésének elveiről szóló 16/2021. (XI.10.) önkormányzati rendelet módosításáról szóló rendelet tervezetében (a továbbiakban: „Tervezet”) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

a) A tervezett jogszabály valamennyi jelentősnek ítélt hatása

aa) A jogszabály társadalmi, gazdasági, költségvetési hatásai

A Tervezetnek társadalmi hatása várhatólag a kedvezőbb helyi demográfiai helyzet kialakítása, költségvetési következménye pedig a telkek vételárából származó bevétel generálása.

[bookmark: _Hlk514232937]ab) A jogszabály környezeti és egészségi következményei

A Tervezetnek jelentősebb környezeti és egészségi következménye nem várható.

ac) A jogszabály adminisztratív terheket befolyásoló hatásai

A Tervezetnek kisebb mértékű adminisztratív következményei várhatóak.

b) A jogszabály megalkotásának szükségessége, a jogalkotás elmaradásának várható következményei

A rendelet megalkotását az önkormányzati építési telkek kedvezmény biztosítása melletti értékesíthetősége indokolja, amelynek célja a családok a településen történő letelepítése, biztosítva ezzel az állandó lakosságszám fenntartását, növekedését.

c) A jogszabály alkalmazásához szükséges személyi, szervezeti, tárgyi és pénzügyi feltételek

A Tervezet elfogadása esetén a rendelet alkalmazása a jelenlegihez képest többlet személyi, szervezeti, tárgyi és pénzügyi feltételt nem igényel. 

